**RĪKOJUMS**

Rīgā

**Par Latvijas Republikas proklamēšanas 107. gadadienai**

**veltītā skolēnu radošo darbu konkursa nolikuma un**

**Darbu vērtēšanas komisijas apstiprināšanu**

1. **Apstiprinu** Latvijas Republikas proklamēšanas 107. gadadienai veltītā skolēnu radošo darbu konkursa nolikumu (pielikumā).
2. **Izveidoju** skolēnu radošo darbu vērtēšanai **Darbu vērtēšanas komisiju** šādā sastāvā:
	1. **Gunda Reire**,Latvijas Valsts prezidenta kancelejas vadītāja;
	2. **Santa Šmīdlere**,Valsts prezidenta padomniece izglītības, zinātnes un jauniešu iniciatīvu jautājumos;
	3. **Mārtiņš Drēģeris**,Valsts prezidenta padomnieks komunikācijas jautājumos;
	4. **Elīna Kolāte**, Mediju centra komunikācijas speciāliste.

Pielikumā: Latvijas Republikas proklamēšanas 107. gadadienai veltītā skolēnu radošo darbu konkursa nolikums un pieteikuma anketa uz trīs lapām.

Kancelejas vadītāja Gunda Reire

Dāvis Doršs 67092121

Davis.Dorss@president.lv

**Latvijas Republikas proklamēšanas 107. gadadienai**

**veltītā skolēnu radošo darbu konkursa nolikums**

**I Vispārīgie jautājumi**

1. Nolikums nosaka Valsts prezidenta kancelejas rīkotā Latvijas Republikas proklamēšanas 107. gadadienai veltītā skolēnu radošo darbu konkursa (turpmāk – konkurss) mērķus un uzdevumus, norisi, darbu noformēšanas un iesniegšanas prasības, kā arī vērtēšanas un rezultātu paziņošanas kārtību.
2. Konkursa dalībnieki ir vispārizglītojošo, speciālo un profesionālo izglītības iestāžu 5. līdz 12. klašu skolēni, kuri mācās izglītības iestādēs Latvijā un ārvalstīs.
3. Konkursa mērķis ir veicināt skolēnu patriotismu un pilsonisko līdzdalību, kā arī sekmēt skolēnu interesi par Latvijas valstiskumu un Valsts prezidenta institūciju.
4. Konkursa uzdevums ir iztēloties sevi Valsts prezidenta amatā un sagatavot rakstisku uzrunu Latvijas Republikas proklamēšanas gadadienas svinībām Latvijas iedzīvotājiem.

**II Konkursa norise**

1. Konkurss tiek īstenots vienā kārtā trīs apakšgrupās:
	1. 1. apakšgrupa – 5. un 6. klases skolēni;
	2. 2. apakšgrupa – 7. līdz 9. klases skolēni;
	3. 3. apakšgrupa – 10. līdz 12. klases skolēni.
2. Katrs konkursa dalībnieks var iesniegt **vienu darbu** rakstiskā formātā.
3. Dalība konkursā ir **individuāla** – iesniegtajam darbam ir viens autors, nevis autoru apvienība.
4. Konkursā iesniegtos darbus vērtē Valsts prezidents un Valsts prezidenta kancelejas Darbu vērtēšanas komisija.

**III Darbu noformēšana un iesniegšana**

1. Darba apjoms:
	1. Ne vairāk kā 500 vārdu.
2. Darba forma:
	1. Darbs jāiesniedz latviešu valodā datorrakstā (.doc/.docx/.odt formātā);
	2. Darbam jāatbilst runas formātam, nevis esejas.
3. Darbu un pieteikuma anketu (konkursa nolikuma Pielikums Nr. 1) iesniedz Valsts prezidenta kancelejā **līdz 10. oktobrim (ieskaitot):**
	1. **Darbu elektroniski** nosūtot e-pastā konkurss@president.lv ar norādi “Pieteikums Latvijas Republikas proklamēšanas 107. gadadienai veltītajam skolēnu radošo darbu konkursam”. Iesniedzot darbu elektroniski, norāda **autora vārdu, uzvārdu, izglītības iestādi un klasi, tālruņa numuru un e-pasta adresi**;
	2. **Pieteikuma anketu** (Pielikums Nr. 1) **nosūtot pa pastu** Valsts prezidenta kancelejai Pils laukumā 3, Rīgā, LV-1900 vai **nosūtot parakstītu ar drošu elektronisko parakstu** e-pastā konkurss@president.lv.
4. Iesniedzot darbu un pieteikuma anketu (Pielikums Nr. 1), dalībnieks vai tā likumiskais pārstāvis, ja dalībnieks nav sasniedzis 18 gadu vecumu:
	1. Apliecina, ka darbs ir izstrādāts patstāvīgi, no citiem avotiem ņemtie dati un informācija darbā ir uzrādīta, norādot autoru un avotu, kā arī darbs nekādā veidā nav iesniegts citā konkursā un nav iepriekš publicēts;
	2. Piekrīt, ka Valsts prezidenta kanceleja darbu pilnā apjomā vai atsevišķas darba daļas ar atsauci uz autoru var izmantot Valsts prezidenta kancelejas vajadzībām bez saskaņošanas ar autoru, tai skaitā izstādīt, fiksēt fotogrāfijās, izmantot drukas darbos, videoierakstos, publicēt jebkuros plašsaziņas līdzekļos un sociālajos tīklos neierobežotā apjomā 10 gadu laika periodā Latvijā un ārpus tās robežām.

**IV Vērtēšana un apbalvošana**

1. Darba vērtēšanā ņem vērā tā atbilstību nolikuma prasībām un tematam, kā arī darba oriģinalitāti.
2. Skolēnu radošo darbu konkursā iesniegtos darbus vērtēšanai Valsts prezidenta kancelejas vadītāja ar rīkojumu apstiprina Darbu vērtēšanas komisiju, kura kopā ar Valsts prezidentu Edgaru Rinkēviču noteiks 1. vietas ieguvēju katrā konkursa apakšgrupā.
3. **Konkursa rezultāti tiks publicēti Valsts prezidenta kancelejas tīmekļvietnē** [**www.president.lv**](http://www.president.lv) **līdz 3. novembrim.** Ar 1. vietas ieguvējiem Valsts prezidenta kanceleja sazināsies personīgi.
4. **Konkursa katras apakšgrupas 1. vietas ieguvējam tiks dota iespēja nolasīt savu runu vai tās fragmentu 2025. gada 18. novembra svētku koncertā Latvijas Nacionālajā teātrī.**
5. Visiem konkursa dalībniekiem būs iespēja tikties ar Valsts prezidentu Rīgas pilī 2025. gada nogalē/2026. gada sākumā. Par tikšanos Valsts prezidenta kanceleja informēs, sazinoties e-pastā.

**V Personas datu apstrāde**

1. Personas datu pārzinis ir Latvijas Valsts prezidenta kanceleja, nodokļu maksātāja kods: 90000038578, Pils laukums 3, Rīga, LV-1900.
2. Personas datu apstrādes mērķi – Latvijas Republikas proklamēšanas 107. gadadienai veltītā skolēnu radošo darbu konkursa norises nodrošināšana.
3. Personas datu apstrādes tiesiskais pamats – sniegtā piekrišana dalībai konkursā.
4. Iesniedzot pieteikuma anketu (Pielikums Nr. 1), dalībnieks vai tā likumiskais pārstāvis, ja dalībnieks nav sasniedzis 18 gadu vecumu, apliecina, ka ir iepazinies ar konkursa nolikumu, tai skaitā privātuma politiku, kur ir ietvertas datu subjekta tiesības, un personas datu apstrādes noteikumiem, piekrītot dalībnieka personas datu apstrādei.
5. Dalībniekam vai dalībnieka likumiskajam pārstāvim ir tiesības prasīt, lai dalībnieka personas datus papildina, labo, pārtrauc to apstrādi vai iznīcina tos, tādā gadījumā atsaucot dalību konkursā.
6. Lai nodrošinātu sabiedrības būtiskās intereses, ļaujot tai sekot līdzi Valsts prezidenta darbam, Valsts prezidenta kanceleja ir atvērta plašsaziņas līdzekļu pārstāvjiem. Koncerta Latvijas Nacionālajā teātrī laikā un tikšanās laikā ar Valsts prezidentu tiks uzņemti foto un videomateriāli, kuros var būt redzams dalībnieks. Video un fotogrāfijas tiks izmantotas publicitātei sabiedrības informēšanas nolūkos.
7. Iesniegtie darbi un pasākuma norises laikā tapušie materiāli var tikt izmantoti pasākuma un aktivitāšu publicitātes un reklāmas materiālu veidošanai, tai skaitā tie var tikt publicēti Valsts prezidenta kancelejas un sadarbības partneru tīmekļvietnēs un sociālajos tīklos.
8. Valsts prezidenta kanceleja nav atbildīga par tiem uzņemtajiem un publicētajiem foto un videomateriāliem, ko veicis pats dalībnieks ar savām ierīcēm un no saviem datu nesējiem.

**VI Kontaktinformācija**

1. Papildu informācija par konkursa norisi e-pastā konkurss@president.lv vai pa tālruni 67092157.

**Pieteikuma anketa Latvijas Republikas proklamēšanas 107. gadadienai**

**veltītā skolēnu radošo darbu konkursam**

|  |  |  |
| --- | --- | --- |
| **Dalībnieka vārds, uzvārds** | **Dalībnieka e-pasts un tālruņa numurs** *(obligāti)* | **Skola, klase**  |
|  |  |  |

Iesniedzot pieteikumu:

1. Dalībnieks vai tā likumiskais pārstāvis, ja dalībnieks nav sasniedzis 18 gadu vecumu:
	1. Apliecina, ka darbs ir izstrādāts patstāvīgi un ka darbā nav izmantoti citu autoru darbi vai darbu fragmenti, kā arī darbs nekādā veidā nav iesniegts citā konkursā un nav publicēts;
	2. Apliecina, ka ir iepazinies ar nolikumu un ir informēts, ka, piedaloties konkursā, Valsts prezidenta kanceleja darbu pilnā apjomā vai atsevišķas darba detaļas ar atsauci uz autoru var izmantot Valsts prezidenta kancelejas vajadzībām bez saskaņošanas ar autoru, tai skaitā izstādīt, fiksēt fotogrāfijās, izmantot drukas darbos, videoierakstos, publicēt jebkuros plašsaziņas līdzekļos un sociālajos tīklos neierobežotā apjomā un laika periodā Latvijā un ārpus tās robežām.

Dalībnieks vai tā likumiskais pārstāvis, ja dalībnieks nav sasniedzis 18 gadu vecumu:

Paraksts\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_)/dalībnieka vārds, uzvārds\_\_\_\_\_\_\_\_\_\_\_\_\_\_\_\_\_\_

 */Paraksta atšifrējums/ Gadījumā, ja paraksta*

*likumiskais pārstāvis*

2. Dalībnieks vai tā likumiskais pārstāvis, ja dalībnieks nav sasniedzis 18 gadu vecumu, apliecina, ka ir iepazinies ar konkursa nolikumu, tai skaitā personas datu apstrādes noteikumiem un piekrīt dalībnieka personas datu apstrādei

Dalībnieks vai tā likumiskais pārstāvis, ja dalībnieks nav sasniedzis 18 gadu vecumu:

Paraksts\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_)/dalībnieka vārds, uzvārds\_\_\_\_\_\_\_\_\_\_\_\_\_\_\_\_\_\_

 */Paraksta atšifrējums/ Gadījumā, ja paraksta*

*likumiskais pārstāvis*

2025. gada \_\_\_\_.\_\_\_\_\_\_\_\_\_\_\_\_\_\_\_\_\_\_